
Parlamentul  României

Camera  Deputaţilor

Comisia pentru industrii si servicii

PLx 287/2009                                                                                               23/262/2009

                                                                                                    Bucureşti 25.06.2009
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege privind ratificarea Actelor adoptate la Congresul Uniunii Poştale Universale de la Geneva (23 iulie – 12 august 2008), transmis cu adresa PLx 287 din 9 iunie 2009 şi înregistrat sub nr.23/262 din 10 iunie 2009. 


Prin obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

Iulian Iancu

Parlamentul  României

Camera  Deputaţilor

Comisia pentru industrii si servicii

PLx 287/2009                                                                                         Nr.23/262/2009
RAPORT  
privind ratificarea Actelor adoptate la Congresul Uniunii Poştale Universale de la Geneva (23 iulie – 12 august 2008), transmis cu adresa PLx 287 din 9 iunie 2009 şi înregistrat sub nr.23/262 din 10 iunie 2009. 
În conformitate cu  prevederile art.95 din Regulamentul Camerei Deputaţilor, republicat, Comisia pentru Industrii şi Servicii a Camerei Deputaţilor a fost sesizată,  spre dezbatere în fond, cu proiectul de Lege privind ratificarea Actelor adoptate la Congresul Uniunii Poştale Universale de la Geneva (23 iulie – 12 august 2008), transmis cu adresa PLx 287 din 9 iunie 2009 şi înregistrat sub nr.23/262 din 10 iunie 2009.
Potrivit prevederilor art.75 alin. (1) din Constituţia României, republicată, prima Cameră sesizată  este Camera  Deputaţilor.

Proiectul de lege are ca obiect ratificarea Actelor celui de-al 24-lea Congres al Uniunii Poştale Universale, adoptate la Geneva, la 12 august 2008.
Actele finale reprezintă înţelegeri internaţionale multinaţionale, încheiate la nivel de stat, care, prin obiectul de reglementare, intră sub incidenţa art.19 alin.(1) lit.a) din  Legea nr. 590/2003 privind tratatele, urmând a fi supuse, spre ratificare, Parlamentului.

Consiliul Legislativ a avizat favorabil proiectul de Lege cu unele observaţii şi propuneri, aviz transmis cu adresa nr. 319/13.04.2009.

Comisia pentru Tehnologia Informaţiei şi Comunicaţiilor a transmis avizul favorabil asupra acestui proiect de Lege, cu adresa nr. 36/138 din 16 iunie 2009.

Comisia pentru Politică Externă a transmis avizul favorabil asupra acestui proiect de Lege, cu adresa nr. 33/32 din 16 iunie 2009.
Comisia Juridică, de Disciplină şi imunităţi a transmis avizul favorabil asupra acestui proiect de Lege, cu adresa nr. 31/563 din 16 iunie 2009.
Membrii Comisiei pentru industrii şi servicii au examinat proiectul de lege în şedinţa din 24 iunie 2009 şi au hotărât cu unanimitate de voturi, să propună plenului Camerei Deputaţilor dezbaterea şi adoptarea acestui proiect de lege în forma prezentată de iniţiator.

La lucrările comisiei au fost prezenţi 27 de deputaţi din totalul de 28 de deputaţi, membri ai comisiei.
Prin obiectul de reglementare şi conţinutul său, proiectul de lege face parte din categoria legilor ordinare.

                  PREŞEDINTE,                                                  SECRETAR,
                   Iulian Iancu                                                   Mircea MARIN
        Consilier parlamentar,

         
Viorica Petraşcu

